Source: https://www.skolskyportal.sk/comment/9972
Timestamp: 2019-12-15 04:36:08+00:00

Document:
vykonané atestácie | Školský portál
So, 06/15/2019 - 14:18
píšem za kolegu - je pedagogickým zamestnancom, momentálne ešte základnej školy (učiteľ pre nižšie stredné vzdelávanie s vysokoškolským vzdelaním druhého stupňa), ktorý je zaradený do PT 9 - učiteľ základnej školy s druhou atestáciou. Budúci školský rok odchádza pracovať na strednú školu. Moja otázka teda znie: bude mu platiť druhá atestácia aj na strednej škole, keď na jeho oboch osvedčeniach o atestáciách sa píše nasledovné: Zaradenie do kategórie/podkategórie: učiteľ/učiteľ pre nižšie stredné vzdelávanie, vykonanie atestácie podľa § 50 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a záverečné atestačné práce, ktoré vypracoval a úspešne obhájil pred komisiou sa týkali tém základnej školy? Ak by mu to teda platilo, musel by učiť väčšiu časť svojho úväzku daného predmetu, v ktorom má vykonanú druhú atestáciu, aby ho zaradili do PT 9 (učiteľ s druhou atestáciou), alebo to s tým vôbec nesúvisí?
Ne, 06/16/2019 - 20:20
Ak Váš kolega bude učiť na strednej škole kvalifikovane, teda v súlade s § 7 ods. 3 zákona č. 317/2009 Z. z., t.. j. predmety svojej aprobácie, ak pri uznávaní atestácií sa uplatní § 50 ods. 5 a ods. 7 zákona č. 317/2009 Z. z. V poslednej vete v ods. 7 je uvedené, že vykonaná atestácia v niektorej podkategórii učiteľa platí ku každej podkategórii učiteľa, na výkon ktorej učiteľ spĺňa kvalifikačný predpoklad.
Po, 06/17/2019 - 14:27
Za akého predpokladu sa toto nemusí uplatniť (citujem Vás)?: "ak pri uznávaní atestácií sa uplatní § 50 ods. 5 a ods. 7 zákona č. 317/2009 Z. z.". A okrem toho v § 50, ods. 7 som našiel toto: "Pedagogický zamestnanec a odborný zamestnanec, ktorý neúspešne vykonal atestačnú skúšku, môže požiadať o povolenie vykonať opravnú atestačnú skúšku. Opravná atestačná skúška sa koná najskôr po šiestich mesiacoch a najneskôr do 18 mesiacov od neúspešne vykonanej atestačnej skúšky. Riaditeľ organizácie podľa § 49 ods. 3 písm. a) a b) alebo rektor vysokej školy môže povoliť vykonanie opravnej atestačnej skúšky len jedenkrát"., nie to, čo píšete. Ďakujem ešte raz za odpoveď.
Po, 06/17/2019 - 22:22
Ospravedlňujem sa, neskontrolovala som si odpoveď. V prvom súvetí, druhá veta nemala začínať slovkom "ak", ale "tak" pri uznávaní atestácií sa uplatní § 50 ods. 5 a ods. 7 zákona č. 317/2009 Z. z. Ostatnému nerozumiem - aké opravné skúšky. Nič také ste v prvej otázke nepísali, a ani ja som Vám nič také neodpovedala.

References: § 50
 § 7
 § 50
 § 50
 § 50
 § 49
 § 50